Μια καρτ-ποστάλ πριν από το 1926 με μερικούς από τους κορυφαίους ηθοποιούς του Θεάτρου. Πηγή: Βουλγαρική Κρατική Υπηρεσία Αρχείων
Το **Κρατικό Θέατρο Ιβάν Βάζοφ**  (βουλγαρικά: Народен театър „Иван Вазов"‎‎, *Naroden teatar „Ivan Vazov"*) είναι το εθνικό θέατρο της Βουλγαρίας. Είναι το παλαιότερο και πιο αξιόλογο θέατρο της χώρας και ένα από τα σημαντικά αξιοθέατα της Σόφιας, της πρωτεύουσας της Βουλγαρίας. Βρίσκεται στο κέντρο της πόλης, στραμμένο προς τον Κήπο της Πόλης.

Ιδρύθηκε το 1904 από τους καλλιτέχνες της ομάδας *Salza i Smyah*, (Δάκρυα και Γέλιο) και η αρχική του ονομασία ήταν απλά Εθνικό Θέατρο. Προτού ονομαστεί προς τιμήν του εξέχοντα συγγραφέα Ιβάν Βάζοφ, έφερε το όνομα του Κραστιού Σαράφοφ από το 1952 έως το 1962. Συμπτωματικά, το θεατρικό έργο του Βάζοφ, *Οι Απόκληροι*, ήταν η πρώτη παράσταση που πραγματοποιήθηκε στο θέατρο όταν άνοιξε. Το κτήριο του θεάτρου είναι νεοκλασικό , σχεδιασμένο από τους διάσημους Βιεννέζους αρχιτέκτονες θεάτρων Χέρμαν Χέλμερ και Φέρνιναντ Φέλνερ  Ολοκληρώθηκε το 1906 και άνοιξε στις 3 Ιανουαρίου 1907. Το θέατρο υπέστη εκτεταμένες ζημιές από πυρκαγιά το 1923, κατά τη διάρκεια ενός εορτασμού επετείου, αλλά ανακατασκευάστηκε το 1929 από το Γερμανό αρχιτέκτονα. Μάρτιν Ντούλφερ

Το 1925 ιδρύθηκε θεατρική σχολή ως τμήμα του Εθνικού Θεάτρου. Οι βομβαρδισμοί της Σόφιας στο Β' Παγκόσμιο Πόλεμο προκάλεσαν σημαντικές ζημιές στο κτήριο, αλλά ανακατασκευάστηκε το 1945.  Άλλη μια ανακατασκευή ακολούθησε τα χρόνια 1971-1975, και μια εργασία αποκατάστασης κόστους 100,000€ τέθηκε σε εφαρμογή το 2006.

Το Εθνικό Θέατρο διαθέτει μια καλά εξοπλισμένη κεντρική σκηνή με 750 θέσεις, μια μικρότερη με 120 θέσεις και μια ακόμα 70 θέσεων στον τέταρτο όροφο.

Η πρόσοψη του κτιρίου απεικονίζεται στην εμπρόσθια όψη του χαρτονομίσματος των 50 λέβα , που εκδόθηκε το 1999 και 2006.

Στο θέατρο έχουν φιλοξενηθεί παραγωγές από σημαντικούς σκηνοθέτες, όπως ο Αλέξανδρος Μορφόφ που είναι διευθυντής του από το 1993.

* Το θέατρο το 1907Το θέατρο το 1907
* Λεπτομέρεια του πύργουΛεπτομέρεια του πύργου
* Θέα στη νύχταΘέα στη νύχτα
* Λεπτομέρεια της εισόδουΛεπτομέρεια της εισόδου
* Κρατικό Θέατρο Ιβάν Βάζοφ-Η πρόσοψηΚρατικό Θέατρο Ιβάν Βάζοφ-Η πρόσοψη

Αναφορές
--------

1. 1 2 3  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 22556. Ανακτήθηκε στις 31  Ιουλίου 2018.
2. ↑  www.archinform.net/projekte/22556.htm.
3. ↑  (Αγγλικά, Τσεχικά, Σλοβακικά, Σλοβενικά, Πολωνικά, Ουγγρικά, Γερμανικά, Ιταλικά, σουηδικά, Κροατικά, Ισπανικά, Πορτογαλικά) *European Theatre Architecture*. Arts and Theatre Institute. 1450. Ανακτήθηκε στις 11  Φεβρουαρίου 2020.
4. ↑  «Цифрови Системи – първият Интернет доставчик в България. Интернет услуги, хостинг услуги, софтуерни услуги, системна интеграция». Digsys.bg. 22 Αυγούστου 2013. Αρχειοθετήθηκε από το πρωτότυπο στις 27 Σεπτεμβρίου 2011. Ανακτήθηκε στις 14 Μαΐου 2015.
5. ↑  BulFoto. «Реставрират Народния театър за 100 000 евро BulFoto - Интернет фотографска агенция!». Bulphoto.com. Ανακτήθηκε στις 14 Μαΐου 2015.
6. ↑  Bulgarian National Bank.

Εξωτερικοί σύνδεσμοι
--------------------

* Πολυμέσα σχετικά με το θέμα  Ivan Vazov National Theatre στο Wikimedia Commons
* Επίσημη ιστοσελίδα
* Ιστορικές φωτογραφίες του Εθνικού Θεάτρου Ivan Vazov
* Επίσημη σελίδα στο Facebook
* 3D Laser scanning του εσωτερικού

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140568295
* LCCN: n78042563
* ISNI: 0000 0001 2309 0115
* NKC: kn20050531038

 |

 |